arnastofnun/IGC-2024 huggingface dataset:
Staðsetning nýrra ríkisfyrirtækja Nefndarálit - þingskjal nr. 1296

122. löggjafarþing 1997–98.

Þskj. 1296 – 206. mál.

Nefndarálit um till. til þál. um staðsetningu nýrra ríkisfyrirtækja og stofnana á landsbyggðinni.

Frá allsherjarnefnd.

Nefndin hefur fjallað um málið og var stuðst við umsagnir sem bárust á 121. löggjafar þingi frá Markaðs- og atvinnumálaskrifstofu Reykjanesbæjar, Sambandi sveitarfélaga í Austurlandskjördæmi, Samtökum sveitarfélaga á höfuðborgarsvæðinu, Eyþingi – Sambandi sveitarfélaga í Eyjafirði og Þingeyjarsýslum, Atvinnu- og ferðamálastofu Reykjavíkurborg ar, félagsmálaráðuneyti, Atvinnuþróunarfélagi Vestmannaeyja, Byggðastofnun, Bandalagi háskólamanna, Atvinnuþróunarfélagi Austurlands, Sambandi sveitarfélaga í Norðurlands kjördæmi vestra, Lögmannafélagi Íslands og Fjórðungssambandi Vestfirðinga.

Í tillögunni er mælt fyrir um að undirbúin skuli stefnumörkun um hvernig tryggja megi aukna hlutdeild landsbyggðarinnar í opinberri þjónustu með því að staðsetja nýjar stofnanir og fyrirtæki ríkisins utan höfuðborgarsvæðisins þar sem það er mögulegt.

Nú hefur verið lögð fram á Alþingi af forsætisráðherra tillaga til þingsályktunar um stefnu í byggðamálum fyrir árin 1998–2001, 695. mál, þar sem fram koma í meginatriðum markmið tillögu þessarar.

Í ljósi framangreinds mælir nefndin með því að málinu verði vísað til ríkisstjórnarinnar.

Alþingi, 28. apríl 1998.

Sólveig Pétursdóttir,

form., frsm.

Jón Kristjánsson.

Jóhanna Sigurðardóttir.

Árni R. Árnason.

Gunnlaugur M. Sigmundsson.

Kristján Pálsson.

Guðný Guðbjörnsdóttir.

Hjálmar Jónsson.

Bryndís Hlöðversdóttir.

Prentað upp.
Samningur um baráttu gegn mútugreiðslum til erlendra opinberra starfsmanna í alþjóðlegum viðskiptum Nefndarálit - þingskjal nr. 1301

122. löggjafarþing 1997–98.

Þskj. 1301 – 621. mál.

Nefndarálit um till. til þál. um fullgildingu samnings um baráttu gegn mútugreiðslum til erlendra opin berra starfsmanna í alþjóðlegum viðskiptum.

Frá utanríkismálanefnd.

Nefndin hefur fjallað um tillöguna og fengið á sinn fund Halldór Ásgrímsson utanríkisráð herra, Helga Ágústsson, ráðuneytisstjóra utanríkisráðuneytisins, Hjálmar W. Hannesson, skrifstofustjóra alþjóðaskrifstofu utanríkisráðuneytisins, Benedikt Bogason, skrifstofustjóra í dómsmálaráðuneytinu, og Tómas H. Heiðar, aðstoðarþjóðréttarfræðing utanríkisráðuneyt isins.

Með fullgildingu þessa samnings skuldbindur Ísland sig til þess að setja í löggjöf sína ákvæði sem gera það refsivert að bjóða erlendum opinberum starfsmönnum mútur í þeim til gangi að ná eða halda viðskiptum eða öðrum ótilhlýðilegum ávinningi í alþjóðaviðskiptum. Meðal annars þarf að útvíkka refsilögsögu ríkisins þannig að hún nái yfir þau brot sem samningurinn fjallar um því að skv. 2. gr. laga um framsal sakamanna og aðra aðstoð í saka málum, nr. 13/1984, verða íslenskir ríkisborgarar ekki framseldir til annarra ríkja og breytir fullgilding þessa samnings að sjálfsögðu engu þar um. Nefndin telur mikilvægt að nauðsyn legar lagabreytingar sem fylgja aðild að samningnum verði gerðar hið fyrsta.

Nefndin leggur til að tillagan verði samþykkt.

Alþingi, 28. apríl 1998.

Össur Skarphéðinsson,

varaform.

Gunnlaugur M. Sigmundsson,

frsm.

Árni R. Árnason.

Tómas Ingi Olrich.

Margrét Frímannsdóttir.

Lára Margrét Ragnarsdóttir.

Siv Friðleifsdóttir.

Kristín Ástgeirsdóttir.

Vilhjálmur Egilsson.
Framlag til þróunarsamvinnu Nefndarálit - þingskjal nr. 1302

122. löggjafarþing 1997–98.

Þskj. 1302 – 7. mál.

Nefndarálit um till. til þál. um aukið framlag til þróunarsamvinnu.

Frá utanríkismálanefnd.

Nefndin hefur fjallað um tillöguna. Málið er endurflutt frá síðasta þingi og þá barst um sögn frá Þróunarsamvinnustofnun.

Á undanförnum árum hefur talsverð umræða orðið um aukin framlög Íslendinga til þróun arsamvinnu. Þrátt fyrir að ekki hafi verið fylgt eftir sem skyldi þeim markmiðum sem sett voru í ályktun Alþingis frá árinu 1985 hefur þróunaraðstoð og samvinna aukist jafnt og þétt. Skemmst er að minnast þess að á þessu ári verður hafinn rekstur Sjávarútvegsskóla Sam einuðu þjóðanna og 22. apríl sl. samþykkti Alþingi aðild Íslands að Fjölþjóðlegu fjárfesting arábyrgðastofnuninni. Á síðasta ári, 16. apríl, skilaði Jónas H. Haralz skýrslu um þróunar samvinnu Íslands. Skýrslan var unnin á vegum utanríkisráðuneytisins í samráði við Þróunar samvinnustofnun Íslands. Markmið hennar er að veita stjórnvöldum yfirsýn yfir stöðu, hlut verk og árangur íslenskrar þróunarsamvinnu í ljósi alþjóðlegrar reynslu og þar með auðvelda þeim að marka stefnu og haga framkvæmdum í þróunarmálum.

Stefnumörkun í þróunarmálum fer nú fram á vegum stjórnvalda og mun utanríkismála nefnd fjalla ítarlega um niðurstöður þeirrar vinnu þegar þær liggja fyrir. Í ljósi þess leggur nefndin til að tillögunni verði vísað til ríkisstjórnarinnar.

Alþingi, 28. apríl 1998.

Össur Skarphéðinsson,

varaform.

Kristín Ástgeirsdóttir,

frsm.

Lára Margrét Ragnarsdóttir.

Siv Friðleifsdóttir.

Tómas Ingi Olrich.

Margrét Frímannsdóttir.

Árni R. Árnason.

Gunnlaugur M. Sigmundsson.

Vilhjálmur Egilsson.
Samningur milli Grænlands og Íslands um fiskveiðar innan grænlenskrar og íslenskrar lögsögu Nefndarálit - þingskjal nr. 1303

122. löggjafarþing 1997–98.

Þskj. 1303 – 617. mál.

Nefndarálit um till. til þál. um staðfestingu samnings milli Grænlands og Íslands um fiskveiðar innan grænlenskrar og íslenskrar lögsögu.

Frá utanríkismálanefnd.

Nefndin hefur fjallað um tillöguna og fengið á sinn fund Halldór Ásgrímsson utanríkisráð herra, Helga Ágústsson, ráðuneytisstjóra utanríkisráðuneytisins, Árna Kolbeinsson, ráðu neytisstjóra sjávarútvegsráðuneytisins, Jóhann Sigurjónsson sendiherra, Hjálmar W. Hann esson, skrifstofustjóra alþjóðaskrifstofu utanríkisráðuneytisins, og Tómas H. Heiðar, aðstoð arþjóðréttarfræðing utanríkisráðuneytisins. Utanríkismálanefnd óskaði eftir umsögn sjávar útvegsnefndar og er hún birt sem fylgiskjal með álitinu.

Nefndin leggur til að tillagan verði samþykkt.

Alþingi, 28. apríl 1998.

Össur Skarphéðinsson,

varaform.

Siv Friðleifsdóttir,

frsm.

Tómas Ingi Olrich.

Lára Margrét Ragnarsdóttir.

Margrét Frímannsdóttir.

Árni R. Árnason.

Kristín Ástgeirsdóttir.

Gunnlaugur M. Sigmundsson.

Vilhjálmur Egilsson.

Fylgiskjal.

Umsögn sjávarútvegsnefndar.

(20. apríl 1998.)

Sjávarútvegsnefnd hefur fjallað um málið og fengið á sinn fund Árna Kolbeinsson frá sjávarútvegsráðuneytinu. Nefndin mælir með samþykkt tillögunnar.

Sjávarútvegsnefnd beinir þeim tilmælum til utanríkismálanefndar að nefndin hlutist til um að samningur sá er hér um ræðir verði birtur hið fyrsta í C-deild Stjórnartíðinda eftir að Al þingi hefur lokið afgreiðslu málsins.

F.h. sjávarútvegsnefndar,

Steingrímur J. Sigfússon, formaður.
Samningur milli Íslands og Færeyja um fiskveiðar innan íslenskrar og færeyskrar lögsögu 1998 Nefndarálit - þingskjal nr. 1304

122. löggjafarþing 1997–98.

Þskj. 1304 – 614. mál.

Nefndarálit um till. til þál. um staðfestingu samnings milli Íslands og Færeyja um fiskveiðar innan ís lenskrar og færeyskrar lögsögu á árinu 1998.

Frá utanríkismálanefnd.

Nefndin hefur fjallað um tillöguna og fengið á sinn fund Halldór Ásgrímsson utanríkisráð herra, Helga Ágústsson, ráðuneytisstjóra utanríkisráðuneytisins, Árna Kolbeinsson, ráðu neytisstjóra sjávarútvegsráðuneytisins, Jóhann Sigurjónsson sendiherra, Hjálmar W. Hann esson, skrifstofustjóra alþjóðaskrifstofu utanríkisráðuneytisins, og Tómas H. Heiðar, aðstoð arþjóðréttarfræðing utanríkisráðuneytisins. Utanríkismálanefnd óskaði eftir umsögn sjávar útvegsnefndar og er hún birt sem fylgiskjal með álitinu.

Nefndin leggur til að tillagan verði samþykkt.

Alþingi, 28. apríl 1998.

Össur Skarphéðinsson,

varaform., frsm.

Lára Margrét Ragnarsdóttir.

Margrét Frímannsdóttir.

Tómas Ingi Olrich.

Árni R. Árnason.

Siv Friðleifsdóttir.

Kristín Ástgeirsdóttir.

Gunnlaugur M. Sigmundsson.

Vilhjálmur Egilsson.

Fylgiskjal.

Umsögn sjávarútvegsnefndar.

(20. apríl 1998.)

Sjávarútvegsnefnd hefur fjallað um málið og fengið á sinn fund Árna Kolbeinsson frá sjávarútvegsráðuneytinu. Nefndin mælir með samþykkt tillögunnar.

Sjávarútvegsnefnd beinir þeim tilmælum til utanríkismálanefndar að nefndin hlutist til um að samningur sá er hér um ræðir verði birtur hið fyrsta í C-deild Stjórnartíðinda eftir að Al þingi hefur lokið afgreiðslu málsins.

F.h. sjávarútvegsnefndar,

Steingrímur J. Sigfússon, formaður.
Ritun sögu heimastjórnartímabilsins 1904–18 Nefndarálit - þingskjal nr. 1305

122. löggjafarþing 1997–98.

Þskj. 1305 – 453. mál.

Nefndarálit um ritun sögu heimastjórnartímabilsins 1904–18.

Frá allsherjarnefnd.

Nefndin hefur fjallað um málið.

Í tillögunni er lagt til að Alþingi álykti að fela forsætisráðherra að láta rita sögu heima stjórnartímabilsins 1904–18 og að stefnt skuli að því að ritið verði tilbúið til útgáfu á 100 ára afmæli heimastjórnarinnar árið 2004.

Nefndin mælir með samþykkt tillögunnar.

Alþingi, 28. apríl 1998.

Sólveig Pétursdóttir,

form., frsm.

Jón Kristjánsson.

Árni R. Árnason.

Kristján Pálsson.

Gunnlaugur M. Sigmundsson.

Hjálmar Jónsson.

Jóhanna Sigurðardóttir.

Bryndís Hlöðversdóttir.

Guðný Guðbjörnsdóttir.
Eftirlit með starfsemi stjórnvalda Nefndarálit - þingskjal nr. 1306

122. löggjafarþing 1997–98.

Þskj. 1306 – 11. mál.

Nefndarálit um till. til þál. um bætt siðferði í opinberum rekstri.

Frá allsherjarnefnd.

Nefndin hefur fjallað um málið og fengið á sinn fund Kristján Andra Stefánsson frá for sætisráðuneyti. Þá hafa nefndinni borist umsagnir um málið frá Bandalagi háskólamanna, heimspekideild Háskóla Íslands, Sambandi íslenskra sveitarfélaga og Alþýðusambandi Ís lands.

Nefndin leggur til nokkrar breytingar á orðalagi tillögunnar og á heiti hennar til samræmis við það. Lagt er til að tillagan kveði á um að skipuð verði nefnd til að kanna starfsskilyrði stjórnvalda, eftirlit með starfsemi þeirra og viðurlög við réttarbrotum í stjórnsýslunni. Gert er ráð fyrir að nefndin semji skýrslu þar sem fjallað verði um almennar efnisreglur stjórn sýsluréttarins, stjórnkerfið og eftirlit með starfsemi stjórnvalda, afleiðingar réttarbrota í stjórnsýslunni og hvaða leiðir eru færar til úrbóta þar sem þeirra er þörf.

Nefndin mælir með samþykkt tillögunnar með breytingum sem gerð er grein fyrir í sérstöku þingskjali.

Alþingi, 28. apríl 1998.

Sólveig Pétursdóttir,

form., frsm.

Jón Kristjánsson.

Jóhanna Sigurðardóttir.

Árni R. Árnason.

Gunnlaugur M. Sigmundsson.

Guðný Guðbjörnsdóttir.

Hjálmar Jónsson.

Bryndís Hlöðversdóttir.

Kristján Pálsson.
Eftirlit með starfsemi stjórnvalda Breytingartillaga - þingskjal nr. 1307

122. löggjafarþing 1997–98.

Þskj. 1307 – 11. mál.

Breytingartillögur við till. til þál. um bætt siðferði í opinberum rekstri.

Frá allsherjarnefnd.

1. Tillögugreinin orðist svo:

Alþingi ályktar að fela ríkisstjórninni að skipa nefnd til að kanna starfsskilyrði stjórn valda, eftirlit með starfsemi þeirra og viðurlög við réttarbrotum í stjórnsýslu. Í því skyni skal nefndin semja skýrslu um eftirtalin atriði:

a. Almennar efnisreglur stjórnsýsluréttarins.

Kanna ber hvaða óskráðu efnisreglum stjórnvöldum ber að fylgja þegar skýrum og fastmótuðum settum reglum sleppir og stjórnvöldum er eftirlátið svokallað frjálst mat við töku stjórnvaldsákvarðana. Gerð skal grein fyrir hvaða reglur gildi um meðferð slíks valds og hvort þær séu í samræmi við siðferðishugmyndir manna.

b. Stjórnkerfið og eftirlit með starfsemi stjórnvalda.

Kanna ber uppbyggingu stjórnkerfisins og að hve miklu leyti eftirlit er innbyggt í það sjálft og að hve miklu leyti það er utanaðkomandi.

c. Afleiðingar réttarbrota í stjórnsýslunni.

Kanna ber hvaða afleiðingar réttarbrot í stjórnsýslunni geta haft, meðal annars hvaða viðurlög eru við þeim og hverjir geta sætt ábyrgð samkvæmt þeim, þar á meðal stjórnsýsluviðurlögum, refsiábyrgð, bótaábyrgð opinberra starfsmanna og húsbónda ábyrgð hins opinbera.

d. Úrbætur.

Nefndin skal setja fram sjónarmið um leiðir sem færar eru til úrbóta í þeim tilvikum sem gefa tilefni til þess.

Skýrsla nefndarinnar skal lögð fyrir Alþingi fyrir frestun funda á vorþingi 1999.

2. Heiti tillögunnar orðist svo: Tillaga til þingsályktunar um könnun á starfsskilyrðum stjórnvalda, eftirliti með starfsemi þeirra og viðurlögum við réttarbrotum í stjórnsýsl unni.
Íslenskt sendiráð í Japan Nefndarálit - þingskjal nr. 1311

122. löggjafarþing 1997–98.

Þskj. 1311 – 94. mál.

Nefndarálit um till. til þál. um íslenskt sendiráð í Japan.

Frá utanríkismálanefnd.

Nefndin hefur fjallað um tillöguna.

Á síðasta ári skipaði utanríkisráðherra nefnd til að fjalla um málefni utanríkisþjónust unnar og áttu sæti í henni m.a. fjórir nefndarmenn í utanríkismálanefnd. Hlutverk hennar var að kanna hvernig utanríkisþjónustu Íslendinga yrði best hagað með tilliti til alþjóðavæð ingar undanfarinna ára, í stjórnmálum, viðskiptum og menningarmálum. Nefndin skilað áliti í lok mars sl. og er í því fjallað ítarlega um hvernig Íslendingar geti tryggt hagsmuni sína í margþættara og að mörgu leyti erfiðara alþjóðaumhverfi. Nefnd utanríkisráðherra leggur meðal annars til að hagsmunagæsla erlendis verði styrkt með opnun nýrra sendiráða í Japan og Kanada.

Þar sem efni tillögunnar er í samræmi við niðurstöðu nefndar ráðherra leggur utanríkis málanefnd til að tillögunni verði vísað til ríkisstjórnarinnar.

Alþingi, 28. apríl 1998.

Össur Skarphéðinsson,

varaform.

Margrét Frímannsdóttir,

frsm.

Siv Friðleifsdóttir.

Árni R. Árnason.

Gunnlaugur M. Sigmundsson.

Kristín Ástgeirsdóttir.

Tómas Ingi Olrich.

Vilhjálmur Egilsson.

Lára Margrét Ragnarsdóttir.
Vegtenging milli lands og Eyja Nefndarálit - þingskjal nr. 1320

122. löggjafarþing 1997–98.

Þskj. 1320 – 448. mál.

Nefndarálit um till. til þál. um forkönnun á vegtengingu milli lands og Eyja.

Frá samgöngunefnd.

Nefndin hefur fjallað um málið og umsagnir hafa borist frá Vegagerðinni, Samtökum sunnlenskra sveitarfélaga og Vestmannaeyjabæ.

Með tillögunni er lagt til að ríkisstjórninni verði falið að láta gera forkönnun á gerð veg tengingar milli Vestmannaeyja og lands. Framangreind vegtenging hefur verið nokkuð til um ræðu að undanförnu án þess að unnt hafi verið að byggja hana á neinum teljandi gögnum varðandi tæknileg eða fjárhagsleg atriði. Nefndin telur skynsamlegt að bæta hér úr og að gerð verði sú könnun sem lögð er til. Samkvæmt greinargerð sem fylgir tillögunni er gert ráð fyrir að kostnaður við fyrri hluta forkönnunar verði 1,5 millj. kr. og við síðari hluta 5 millj. kr.

Nefndin telur æskilegt að könnunin verði gerð í tveimur áföngum eins og lagt er til í greinargerð með tillögunni og að ekki verði ráðist í síðari áfangann nema sá fyrri gefi tilefni til þess. Í fyrri áfanga þyrfti að huga að áhættumati fyrir þær lausnir sem nefndar hafa verið. Þessari hugmynd er ekki ætlað að hafa áhrif á áform um jarðgöng á Íslandi.

Samgöngunefnd leggur til í ljósi þessa að tillagan verði samþykkt óbreytt.

Ragnar Arnalds var fjarverandi við afgreiðslu málsins.

Alþingi, 28. apríl 1998.

Einar K. Guðfinnsson,

form., frsm.

Magnús Stefánsson.

Kristján Pálsson.

Árni Johnsen.

Egill Jónsson.

Ásta R. Jóhannesdóttir.

Stefán Guðmundsson.

Guðmundur Árni Stefánsson.
Fjarstörf og fjarvinnsla í ríkisrekstri Nefndarálit - þingskjal nr. 1333

122. löggjafarþing 1997–98.

Þskj. 1333 – 403. mál.

Nefndarálit um till. til þál. um fjarstörf og fjarvinnslu í ríkisrekstri.

Frá allsherjarnefnd.

Nefndin hefur fjallað um málið og farið yfir umsagnir sem bárust frá Sambandi íslenskra sveitarfélaga, Sambandi sveitarfélaga á Suðurnesjum, Samtökum sunnlenskra sveitarfélaga, Samtökum sveitarfélaga á höfuðborgarsvæðinu og Sambandi sveitarfélaga í Austurlands kjördæmi.

Í tillögunni er skorað á ríkisstjórnina að beita sér fyrir því að auka fjölbreytni atvinnulífs í dreifbýli með því að innleiða fjarvinnslu og fjarstörf í ríkisrekstri. Allsherjarnefnd tekur undir efni tilögunnar, en nú þegar er unnið að því að nýta nútímatækni á þennan hátt við vinnslu verkefna á vegum ríkisins.

Í ljósi þessa leggur nefndin til að málinu verði vísað til ríkisstjórnarinnar.

Alþingi, 28. apríl 1998.

Sólveig Pétursdóttir,

form., frsm.

Jón Kristjánsson.

Jóhanna Sigurðardóttir.

Hjálmar Jónsson.

Gunnlaugur M. Sigmundsson.

Bryndís Hlöðversdóttir.

Kristján Pálsson.

Guðný Guðbjörnsdóttir.

Árni R. Árnason.
Hámarkstími til að svara erindum Nefndarálit - þingskjal nr. 1334

122. löggjafarþing 1997–98.

Þskj. 1334 – 405. mál.

Nefndarálit um till. til þál. um hámarkstíma Stjórnarráðs Íslands og ríkisstofnana til að svara erindum.

Frá allsherjarnefnd.

Nefndin hefur fjallað um málið og studdist hún við umsagnir frá 121. löggjafarþingi frá Neytendasamtökunum og Samtökum iðnaðarins.

Í tillögunni er lagt til að ríkisstjórninni verði falið að setja starfsreglur um hámarkslengd þess tíma sem ráðuneyti og ríkisstofnanir mega hafa til að svara erindum sem berast. Nú þegar er að finna reglur í 9. gr. stjórnsýslulaga, nr. 37/1993, um málshraða, þar sem fram kemur að ákvarðanir í málum skuli teknar svo fljótt sem unnt er.

Leggur nefndin til að málinu verði vísað til ríkisstjórnarinnar.

Alþingi, 28. apríl 1998.

Sólveig Pétursdóttir,

form., frsm.

Jón Kristjánsson.

Jóhanna Sigurðardóttir.

Árni R. Árnason.

Bryndís Hlöðversdóttir.

Kristján Pálsson.

Hjálmar Jónsson.

Gunnlaugur M. Sigmundsson.

Guðný Guðbjörnsdóttir.
Stefnumótun í málefnum langsjúkra barna Nefndarálit - þingskjal nr. 1340

122. löggjafarþing 1997–98.

Þskj. 1340 – 38. mál.

Nefndarálit um till. til þál. um stefnumótun í málefnum langsjúkra barna.

Frá heilbrigðis- og trygginganefnd.

Nefndin hefur fjallað um málið og fengið á sinn fund Guðríði Þorsteinsdóttur frá heil brigðis- og tryggingamálaráðuneyti, Hörpu Bragadóttur frá Tryggingastofnun ríkisins, Hún boga Þorsteinsson, Ingibjörgu Broddadóttur og Margréti Margeirsdóttur frá félagsmálaráðu neyti, Ásgeir Haraldsson, prófessor í barnalækningum, Láru Björnsdóttur frá Félagsmála stofnun Reykjavíkurborgar, Dögg Pálsdóttur og Rögnu Marinósdóttur frá Umhyggju og Þorstein Ólafsson frá Styrktarfélagi krabbameinssjúkra barna.

Umsagnir hafa borist frá Barnaheillum, Barnaspítala Hringsins, Barnaverndarstofu, Félagi íslenskra barnalækna, Félagi íslenskra heimilislækna, Félagi íslenskra hjúkrunarfræðinga, félagsmálaráðuneyti, heilbrigðis- og tryggingamálaráðuneyti, landlæknisembættinu, Lífsvog, Læknafélagi Íslands, menntamálaráðuneyti, Sambandi íslenskra sveitarfélaga, Sálfræðinga félagi Íslands, Sjúkraliðafélagi Íslands, Stéttarfélagi íslenskra félagsráðgjafa, Stéttarfélagi sjúkraþjálfara, Styrktarfélagi krabbameinssjúkra barna, umboðsmanni barna og Öryrkja bandalagi Íslands.

Með tillögunni er lagt til að skipuð verði nefnd til að undirbúa heildstæða og samræmda stefnu í málefnum langsjúkra barna. Nefndin tekur undir með flutningsmönnum tillögunnar að brýnt sé að bæta þjónustu við langsjúk börn og koma málum þeirra í farsælan farveg. Um sagnir um tillöguna eru nánast undantekningarlaust jákvæðar og er þar mælt með samþykkt hennar.

Fram kom í umsögn félagsmálaráðuneytis að unnið sé að nýrri félagsmálalöggjöf á vegum ráðuneytisins þar sem sérlöggjöf um málefni fatlaðra verður felld inn í og samþætt annarri þjónustu á vegum sveitarfélaga. Í ljósi þessa og að þingsályktunartillagan gerir ráð fyrir að skoðað verði hvort fella eigi málefni langsjúkra barna undir gildissvið laga um málefni fatlaðra leggur nefndin til að sú nefnd sem skipuð verði á grundvelli tillögunnar hafi samráð við vinnuhóp félagsmálaráðuneytis sem vinnur að samþættri löggjöf um félagsþjónustu sveitarfélaga.

Nefndin leggur til að tillagan verði samþykkt með svofelldri

BREYTINGU:

Lokamálsliður tillögugreinarinnar orðist svo: Niðurstöður og nauðsynleg lagafrumvörp verði lögð fyrir Alþingi í upphafi árs 1999.

Alþingi, 29. apríl 1998.

Össur Skarphéðinsson,

form., frsm.

Siv Friðleifsdóttir.

Arnbjörg Sveinsdóttir.

Guðmundur Hallvarðsson.

Ásta R. Jóhannesdóttir.

Sólveig Pétursdóttir.

Margrét Frímannsdóttir.

Guðni Ágústsson.

Lára Margrét Ragnarsdóttir.
Blóðbankaþjónusta við þjóðarvá Nefndarálit - þingskjal nr. 1341

122. löggjafarþing 1997–98.

Þskj. 1341 – 300. mál.

Nefndarálit um till. til þál. um blóðbankaþjónustu við þjóðarvá.

Frá heilbrigðis- og trygginganefnd.

Nefndin hefur fjallað um málið.

Með tillögunni er lagt til að skipuð verði nefnd sem hafi það verkefni að leggja fram til lögur um hvernig öryggi blóðbankaþjónustu skuli tryggt við stórslys og þjóðarvá.

Nefndin tekur undir efni tillögunnar og þær athugasemdir sem fram koma í greinargerð með henni og leggur því til að hún verði samþykkt óbreytt.

Alþingi, 29. apríl 1998.

Össur Skarphéðinsson,

form., frsm.

Siv Friðleifsdóttir.

Arnbjörg Sveinsdóttir.

Guðmundur Hallvarðsson.

Ásta R. Jóhannesdóttir.

Sólveig Pétursdóttir.

Margrét Frímannsdóttir.

Guðni Ágústsson.

Lára Margrét Ragnarsdóttir.
Skipan opinberrar nefndar um auðlindagjald Nefndarálit - þingskjal nr. 1343

122. löggjafarþing 1997–98.

Þskj. 1343 – 465. mál.

Nefndarálit um till. til þál. um skipan opinberrar nefndar um auðlindagjald.

Frá 1. minni hluta umhverfisnefndar.

Þingkonur Kvennalistans hvetja eindregið til víðtækrar umræðu og umfjöllunar um auð lindir í sinni víðustu merkingu og hvernig með þær auðlindir skuli farið. Einn þáttur þeirrar umfjöllunar er hvernig staðið skuli að gjaldtöku fyrir afnot af auðlindum lands og sjávar og hvernig tryggja megi að afrakstur sameiginlegra auðlinda skili sér á sanngjarnan hátt til rétt mætra eigenda og þeirra sem hagsmuna eiga að gæta. Auk þess að stefna að hámarksarðsemi þarf að leitast við að tryggja að nýting sameiginlegra auðlinda grundvallist á forsendum sjálf bærrar þróunar og byggist á öflugum rannsóknum.

Vegna vanþekkingar og skorts á heildarsýn hefur verið gengið of nærri mörgum af auð lindum þessa lands og er afar nauðsynlegt að bæta vinnubrögð í því efni. Sú nefnd sem hér er gerð tillaga um er þó ekki af þeirri gerð að hún sé líkleg til að skila gagnlegum niðurstöðum. Samkvæmt henni á Alþingi að kjósa níu manna nefnd til þessa verks og engin skilyrði eru að öðru leyti um skipan slíkrar nefndar. Hér er því augljóslega aðeins um pólitíska ákvörðunar nefnd að ræða sem mun byggjast á núverandi valdahlutföllum stjórnmálaflokkanna á Alþingi. Nefndin fær heldur ekki skýrt skilgreindar forsendur í veganesti nema að því er varðar ráð stöfun auðlindagjalds sem samkvæmt tillögunni á að verja á ákveðinn hátt. Niðurstaðan í því efni er nánast gefin fyrir fram og því ólíklegt að fjallað verði um allar hliðar þess eins og nauð synlegt er.

Mikilvægt er að sem víðtækust sátt náist meðal landsmanna um vernd, nýtingu og afrakstur auðlinda lands og sjávar. Þingkonur Kvennalistans hefðu talið æskilegt að efna til faglegrar vinnu um þessi efni og fela verkið fagmönnum á sviði hagvísinda, félagsvísinda og náttúru vísinda sem fjölluðu um það út frá efnahagslegum, líffræðilegum og siðferðilegum forsendum. Á grunni slíkrar vinnu væri unnt að móta heildstæða stefnu um nýtingu auðlinda. Þeim tilgangi verður ekki náð með framkvæmd þessarar tillögu og því mun 1. minni hluti sitja hjá við af greiðslu hennar.

Alþingi, 30. apríl 1998.

Kristín Halldórsdóttir.
Framtíðarskipan raforkumála Breytingartillaga - þingskjal nr. 1348

122. löggjafarþing 1997–98.

Þskj. 1348 – 227. mál.

Breytingartillaga við till. til þál. um framtíðarskipan raforkumála.

Frá meiri hluta iðnaðarnefndar (StG, GuðjG, ÁRÁ, SAÞ, PHB, HjÁ).

Eftirfarandi breytingar verði á tillögugreininni:

a. Við 1. málsl. 1. mgr. bætist: enda leiði slík skipan til þess að nýta megi orkulindir þjóðarinnar á þjóðhagslega hagkvæman hátt í sátt við umhverfið.

b. Á eftir orðinu „tæknilegum“ í 2. tölul. 2. mgr. komi: umhverfislegum.

c. 1. málsl. 4. tölul. 2. mgr. orðist svo: Að marka stefnu í rannsóknum á orkulindum og móta skilyrði fyrir veitingu virkjunarleyfa sem m.a. taki til öryggis og áreiðanleika raf orkukerfisins, þar með talið afhendingaröryggis, landnýtingar og umhverfismála, eðli vatnsorkunnar og jarðvarmans, sem og tæknilegrar og fjárhagslegrar getu umsækjanda.

d. Á eftir 5. tölul. 2. mgr. komi nýr töluliður, svohljóðandi: Að kanna á hvern hátt verðjöfnun verði best komið fyrir innan nýrrar skipunar raforkumála.

e. Við 7. tölul. 2. mgr. bætist nýr málsliður, svohljóðandi: Í skýrslunni skal m.a. fjalla um hvaða áhrif ný skipan raforkumála muni hafa á rafmagnsverð, þjónustu við almenning á einstökum landsvæðum og öryggi raforkukerfisins.